Eelco Sintnicolaas

Gjennombruddet

2005 ble Sintnicolaas' gjennombrudd i Nederland. Han vant det nederlandske mesterskapet innendørs i sjukamp, og fikk sølv i lengdehopp og stavsprang. Han ble dermed tatt ut til Junior-EM i Litauen, der han kom på fjortendeplass i tikamp. Året etter ble han nederlandsk juniormester i lengdehopp og sjukamp.
Tidlig i 2007 overrasket han, da han som femte-seedet (med en personlig rekord på 7,19 meter) vant lengdehopp i det nederlandske mesterskapet innendørs, med sin lengste hopp noensinne (7,65). Resten av sesongen var preget av skader, først en håndleddsskade, deretter rev han av en muskel bak låret (hamstring).

Første mangekamptittel

Den 4. februar 2008 vant han den nederlandske mangekamptittelen innendørs, i Gent. Sintnicolaas, som også holdt juniorrekorden, oppnådde en personlig rekord i sjukamp med totalt 5827 poeng. Han gjorde særlig forskjell i stavsprang. Da han gjorde sitt første hopp, på høyden 4,80, hadde resten av deltakerne avsluttet konkurransen. «Jeg er selvsagt veldig fornøyd, men det var likevel litt kunne ha vært bedre», kommenterte han selv etter konkurransen. Blant motstanderne var Chiel Warner, som hadde problemer med ryggen etter den første konkurransedagen. Også regjerende mester Ludo van der Plaat ble stoppet av en skade i lengdehopp.

God start på 2009-sesongen

Etter å ha tilbragt nesten en hel måned på treningsleir i Stellenbosch i Sør-Afrika i desember, fikk Stellenbosch en god start på 2009-sesongen. Han deltok i den prestisjefulle Reval Hotels Cup i Tallinn helgen 7. og 8. februar. Han gjorde det bedre enn forventet, vant sjukampen, og forbedret sin personlige rekord til 6036 poeng, som er nær av den nederlandske rekorden som innehas av Chiel Warner (6071 poeng, oppnådd i 1999). Det gjorde at han ble tatt ut til EM i friidrett innendørs i Torino i mars. En uke deltok han igjen på det nederlandske mesterskapet innendørs i den nye hallen Omnisport Apeldoorn i Apeldoorn, der han hoppet 7,57 i lengde, og vant gull i denne øvelsen. 
I begynnelsen av mars i Torino fikk Eelco en god start i EM innendørs. Men, til tross for ny personlig rekord i høyde, med 1,91 meter, lå han på 12.-plass etter første dag. Han trodde fortsatt på et resultat på rundt 6000 poeng, og på begynnelsen av den andre dagen han vant 60 hekk. Deretter skadet han igjen hamstring-muskelen, og han måtte trekke seg fra mesterskapet. Skaden leget imidlertid bra og deltakelsen i U23-EM og VM for seniorer stod ikke i fare.

Europamester U23

Den 16. og 17. juli 2009 ble Sintnicolaas europamester (U23) i Kaunas. Han ble den fjerde nederlender i historien som har vunnet dette mesterskapet, etter etter at Corrie de Bruin vant i 1997, Rutger Smith i 2003 og Laurien Hoos i 2005. Han forbedret sin personlige rekord på flere øvelser, bl.a. greide han 5,30 i stavsprang, og fikk ny personlig rekord i tikamp. Et par uker senere deltok han i den nederlandske friidrettsmesterskapet i Olympic Stadium, der han blant spesialistene hoppet 5,22 i stavhopp, og kom på delt tredjeplass.
Tikampresultatene hans i Kaunas (8112 poeng), gjorde at han klatret til femteplass i den nederlandske All-Time rankingen. Han ble dermed tatt ut til VM i friidrett 2009 i Berlin. Men nok en gang måtte han bryte et mestersskap, denne gangen med skade i ankelen.

EM 2010

2010 ble et godt år for Sintnicolaas. I slutten av mai, i det årlige stevnet Hypo-Meeting i østerrikske Götzis, kom han på femteplass, med ny personlig rekord på 8159 poeng. Han satte personlige rekorder på 100m (10,79), høydehopp (1,97), 400 m (48,10) og 110 m hekk (14,40). 
Enda bedre gikk det i tikampen under EM i Barcelona. Sintnicolaas tok flere nye personlige rekorder: 100m (10,71), lengdesprang (7,54) og 400m (47,88). Både han og Marcin Drozdz ble diskvalifisert på 400 meter, men begge diskvalifiseringene ble trukket tilbake. Den andre dagen greide han fire nye personlige rekorder: 110m hekk (14,33), diskos (42,43), stavsprang (5,45) og spyd (62,57). Spesielt i stavsprang imponerte han, siden han hoppet 40 cm høyere enn sine konkurrenter. Det ble 1500-meteren som skulle avgjøre om det ble gull eller sølv i dette mestersskapet, og avstanden til Romain Barras var bare 5 poeng før 1500-meteren. Franskmannen er en bedre løper enn Sintnicolaas og ikke overraskende vant han denne øvelsen. Han sikret imidlertid sølvet, med en poengsum på 8436 poeng, som var 277 poeng bedre enn hans gamle personlige rekord.